Operasjon Bjørnøya

Operasjon Bjørnøya (originaltittel: Bear Island) er en britisk-kanadisk eventyr-thriller fra 1979 regissert av Don Sharp. Filmen er løst basert på Alistair MacLean roman Bear Island (utgitt på norsk i 1972 under tittelen Perleporten). De ledende rollene spilles av Donald Sutherland, Vanessa Redgrave, Richard Widmark, Christopher Lee og Lloyd Bridges.

Filmen ble ingen publikumssuksess. Noe som gjorde at andre planlagte filmatiseringer av MacLeans bøker ble avlyst.http://www.imdb.com/title/tt0078836/trivia

 Handling 
En FN-ekspedisjon blir sendt til Bjørnøya for å foreta værobservasjoner. Etterhvert viser det seg at flere av medlemmene har helt andre grunner for å være der enn værobservasjoner. Leiren bli snart hjemsøkt av mystiske hendelser og mistenkelige dødsfall. Det viser seg at hendelsene er knyttet opp til en hemmelig beholdning med gull som tyske nazister gjemte på øya under krigen. Nynazister forsøker å få fatt på gullet for å finansiere sin bevegelse.

 Om filmen 
Innspillingen ble gjort i Pinewood Studios i London, samt i Alaska og Canada.http://www.imdb.com/title/tt0078836/locations Innspillingsstedene i Nord-Amerika ble valgt for å gi inntrykk av en så vill og ekstrem arktisk natur som mulig; de har få likheter med landskapet på den virkelige Bjørnøya. 

VGs anmelder gav den terningkast én og skrev: «Sett med norske øyne er denne filmen ufrivillig parodisk for det meste, handlingen er overspent, og den forhåndsreklamerte spenningen blir i stedet til hoderystende latter».VG - Eldorado (27.12.1979, s. 34)

 Rollebesetning 
 Donald Sutherland – Frank Lansing
 Vanessa Redgrave – Heddi Lindquist
 Richard Widmark – Otto Gerran
 Christopher Lee – Lechinski
 Lloyd Bridges – Smithy
 Bruce Greenwood – Technician Tommy
 Barbara Parkins – Judith Rubin
 Patricia Collins – Inge Van Zipper
 Mark Jones – Cook
 August Schellenberg – Marine Technician
 Candace O'Connor – Laboratory Assistant
 Michael Collins – Ship's Captain

 Referanser 

 Eksterne lenker 


Kategori:Filmer fra 1979
Kategori:Britiske thrillerfilmer
Kategori:Britiske eventyrfilmer
Kategori:Britiske actionfilmer
Kategori:Canadiske thrillerfilmer
Kategori:Canadiske eventyrfilmer
Kategori:Canadiske actionfilmer
Kategori:Filmer basert på bøker
Kategori:Filmer basert på verk av Alistair MacLean
Kategori:Filmer lagt til Arktis
Kategori:Engelskspråklige filmer